
ŠAKIŲ RAJONO SAVIVALDYBĖS  TARYBA

SPRENDIMAS

DĖL LEIDIMO PAKEISTI PATALPŲ, ESANČIŲ LUKŠIŲ SENIŪNIJOJE, MILIŠKIŲ KAIME, PASKIRTĮ
2008 m. vasario 21 d. Nr. T-35
Šakiai


Savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2000, Nr.91-2832) 17 str. 26 p., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr.54-1492; 2002, Nr.60-2412) 8 str. 1 d. 1 p. ir atsižvelgdama į savivaldybės administracijos Lukšių seniūnijos 2008 m. sausio 15 d. prašymą, nusprendžia,

leisti savivaldybės administracijai atlikti savivaldybei nuosavybės teise priklausančių, šiuo metu savivaldybės administracijos patikėjimo teise valdomų 245,32 kv. m ploto patalpų (nekilnojamojo turto kadastrinių matavimų byloje Nr. 6904 pastato šifras – 1B2/p, unikalus pastato Nr.8496-6004-8016, patalpų indeksai – nuo 2-1 iki 2-20), esančių Lukšių seniūnijoje, Miliškių kaime, rekonstrukciją bei pakeisti  paskirtį, pritaikant jas gyvenamosioms patalpoms.

